Para outras páxinas con títulos homónimos véxase: San Lourenzo e Fustáns.

**San Lourenzo de Fustáns** é unha parroquia do concello ourensán de Gomesende, situado na comarca da Terra de Celanova. Segundo o IGE, en 2018 tiña 177 habitantes (88 homes e 89 mulleres), 56 menos que no 2007.

Demografía
----------

A parroquia conta con dezasete núcleos territoriais que son: Agrufeixe, As Barreiras, Casaldrigo, A Casanova, Cimadevila, Dornelas, Fustáns, Garabelos, A Granxa, A Legumieira, A Ocella, Os Outeriños, Redondallo, As Regas, A Trigueira, A Veiga e Vilacova. Así a todo, as zonas nas que se concentra a meirande parte da poboación da parroquia son as aldeas de Fustáns (58 habitantes), Garabelos (35 habitantes), Dornelas (31 habitantes) e A Casanova (15 habitantes). Pola contra, Redondallo e a Legumieira son pequenos núcleos nos que non reside ninguén.

O declive demográfico debeuse á emigración cara ás cidades de Vigo e Ourense en busca de oportunidades laborais como consecuencia da pouca industria da zona.[] Ademais, hai que destacar a condición minifundista do sector agrario existente no lugar.[]

Situación xeográfica
--------------------

Conecta coa capital da provincia, situada a 44 km, a través das estradas nacionais OU-540 e OU-531, que serve como enlace coa vila de Celanova, da que dista 24 km e coa pequena vila termal de Cortegada, situada a 7,7 km da parroquia. A autovía A-52 e as estradas PO-406 e OU-531 conectan con Vigo, a 71,7 km. A fronteira con Portugal encóntrase a 17 km da parroquia.

Patrimonio
----------

Igrexa parroquial en honra a San Lourenzo.
Souto dos arredores da capela de Santo Antonio.
Santo Antonio, A Casanova.Capela da Nosa Señora da Magdalena.
O 7 de abril de 1045, Rodrigo Gutiérrez doou a parroquia ás terras de Celanova. A capela de Santo Antonio sitúase na pequena aldea da Casanova, a carón da estrada OU-212. O couto conta cun espazo de mesas de pedra baixo unha carballeira, que durante a romaría do patrón (13 de xuño), adoita ser usada como punto de descanso. A igrexa parroquial de San Lourenzo está en Dornelas, e data do século XVIII, concretamente a súa construción comezou en 1717. A actividade foi patrocinada por señores feudais, laicos e relixiosos.[]

Asemade, na aldea de Garabelos encóntrase a pequena capela da Nosa Señora da Magdalena (1737), que garda un estreito parecido coa igrexa parroquial, xa que ambos os templos son barrocos e foron construídos pola mesma persoa.[]

Festas
------

Os dous festivos locais da parroquia son o 13 de xuño (Santo Antonio) e 10 de agosto (San Lourenzo).

Galería de imaxes
-----------------

* Cruceiro na igrexa parroquial de Fustáns.Cruceiro na igrexa parroquial de Fustáns.
* Escultura de San Lourenzo na fachada da igrexa parroquial de Fustáns.Escultura de San Lourenzo na fachada da igrexa parroquial de Fustáns.
* Fachada da igrexa parroquial de Fustáns.Fachada da igrexa parroquial de Fustáns.
* Detalle da fachada da igrexa parroquial de Fustáns.Detalle da fachada da igrexa parroquial de Fustáns.

Lugares e parroquias
--------------------

### Lugares de San Lourenzo de Fustáns

| Lugares da parroquia de San Lourenzo de Fustáns no concello de Gomesende (Ourense) |  |
| --- | --- |
| Agrufeixe | As Barreiras | Casaldrigo | A Casanova | Cimadevila | Dornelas | Fustáns | Garabelos | A Granxa | A Legumieira | A Ocella | Os Outeiriños | Redondallo | As Regas | A Trigueira | A Veiga | Vilacova |

### Parroquias de Gomesende

| Galicia | Provincia de Ourense | Parroquias de Gomesende |  |
| --- | --- |
| A Guía (Santa María) | O Pao (Santa María) | Penosiños (San Salvador) | Poulo (San Pedro) | San Lourenzo de Fustáns (San Lourenzo) | O Val (Santa María) |

Notas
-----

1. 1 2  Decreto 332/1996, do 26 de xullo, polo que se aproba o nomenclátor correspondente ás entidades de poboación da Provincia de Orense.
2. ↑  "Inicio". *www.gomesende.es*. Arquivado dende o orixinal o 20 de abril de 2019. Consultado o 2019-04-20.
3. ↑  "Nomenclátor estatístico de Galicia". *www.ige.eu*. Arquivado dende o orixinal o 07 de febreiro de 2021. Consultado o 2019-04-20.
4. ↑  "Historia". *www.gomesende.es*. Arquivado dende o orixinal o 06 de maio de 2019. Consultado o 2019-05-06.

Véxase tamén
------------

### Outros artigos

* Lugares de Gomesende

|  |  |
| --- | --- |
| Control de autoridades | 
* Wd: Q20546871
* código INE: 32033010000

 |